ddrg/super_eurlex huggingface dataset:
3.

Zadaće ICCAT-ovog regionalnih promatrača posebno su: (a) što se tiče promatrača na plivaricama tunolovkama, nadzirati usklađenost plivarica tunolovki s relevantnim mjerama za očuvanje i upravljanje koje je donio ICCAT. Regionalni promatrač posebno je dužan: 1. u slučajevima u kojima ICCAT-ov regionalni promatrač zapazi mogući slučaj neusklađenosti s ICCAT-ovim preporukama, bez odlaganja dostaviti te informacije trgovačkom društvu provedbe ICCAT-ovog regionalnog promatranja koje ih odmah prosljeđuje tijelima države zastave ulovnog plovila; 2. bilježiti ribolovne aktivnosti koje se provode i izvješćivati o njima; 3. promatrati i procjenjivati ulov i provjeravati unose u očevidnik; 4. izdavati dnevno izvješće o aktivnostima prebacivanja koje obavljaju plivarice tunolovke; 5. uočavati i bilježiti plovila za koja postoji mogućnost da obavljaju ribolov u suprotnosti s ICCAT-ovim mjerama za očuvanje i upravljanje; 6. bilježiti aktivnosti prebacivanja i izvješćivati o njima; 7. provjeravati poziciju plovila kada obavlja prebacivanje; 8. promatrati i procjenjivati proizvode koji se prebacuju, među ostalim pregledavanjem videozapisa; 9. provjeravati i bilježiti naziv dotičnog ribarskog plovila i njegov ICCAT-ov broj; 10. baviti se znanstvenim radom, kao što je prikupljanje podataka iz zadatka II. kada to zahtijeva Povjerenstvo ICCAT-a, na temelju smjernica SCRS-a; (b) što se tiče ICCAT-ovih regionalnih promatrača na uzgajalištima i zamkama, pratiti usklađenost uzgajališta i zamki s relevantnim mjerama za očuvanje i upravljanje koje je donio ICCAT. ICCAT-ov regionalni promatrač posebno je dužan: 1. provjeravati podatke navedene u deklaraciji o prebacivanju, deklaraciji o stavljanju u kaveze i dokumentu o ulovu plavoperajne tune, među ostalim pregledavanjem videozapisa; 2. potvrditi podatke navedene u deklaraciji o prebacivanju, deklaraciji o stavljanju u kaveze i u dokumentima o ulovu plavoperajne tune; 3. izdavati dnevno izvješće o aktivnostima prebacivanja na uzgajalištu i zamkama; 4. supotpisati deklaraciju o prebacivanju, deklaraciju o stavljanju u kaveze i dokumente o ulovu plavoperajne tune samo ako se slaže da informacije navedene u njima odgovaraju njegovim zapažanjima, uključujući sukladan videozapis prema zahtjevima iz članka 35. stavka 1. i članka 44. stavka 1.; 5. baviti se znanstvenim radom, npr. prikupljati uzorke na zahtjev Povjerenstva, na temelju smjernica SCRS-a; 6. registrirati i provjeriti prisutnost bilo koje vrste oznaka, uključujući prirodne oznake, i prijaviti svaki znak nedavnog uklanjanja oznake; (c) pripremiti opća izvješća s informacijama prikupljenim u skladu s ovom točkom i pružiti zapovjedniku plovila i subjektu koji upravlja uzgajalištem mogućnost da u njega uključe sve relevantne informacije; (d) dostaviti Tajništvu opće izvješće iz točke (c) u roku od 20 dana od završetka razdoblja promatranja; (e) obavljati sve druge funkcije koje odredi Povjerenstvo ICCAT-a.
09.1822

ex 2007 99 39

16 17 18 19 22 24 26 27 29 30 32 34 39 40 46 47 54 56

Voćni pirei od krušaka, marelica i breskvi (uključujući nektarine) ili mješavine (isključujući tropsko voće) dobiveni pasiranjem i zatim zagrijavanjem do ključanja u vakuumu, čiji tekstura i kemijski sastav nisu promijenjeni toplinskom obradom; kruške, marelice i breskve (uključujući nektarine) ili mješavine (isključujući tropsko voće), pripremljene ili konzervirane, bez dodanog alkohola

Od 1.11.2016. do 31.12.2016.

57 156 (3)
(4)

Katastrofe uzrokovane ljudskim djelovanjem ili prirodne katastrofe mogu biti takvih razmjera i učinka da mogu uzrokovati velike gospodarske teškoće u jednoj ili nekoliko država članica. Do njih može doći i u državama članicama koje se već nalaze u velikim gospodarskim teškoćama zbog drugih razloga, što može dodatno otežati i pogoršati opće gospodarsko stanje u tim državama članicama. To bi u svakom slučaju negativno utjecalo na sposobnost dotične države članice za odgovor, a zatim i na pružanje pomoći i potpore osobama kojima je to potrebno.
„1.

Podbroj 9505 10 obuhvaća: (a) proizvode koji su općenito prepoznati za uporabu u vrijeme božićnih svetkovina i koji se isključivo proizvode i dizajniraju kao proizvodi za božićne svetkovine. To su: (1) proizvodi povezani s Isusovim rođenjem (tj. proizvodi za tradicionalne božićne jaslice), npr. figurice, životinje, betlehemske zvijezde, tri kralja i prizori Isusova rođenja; (2) proizvodi prepoznati za uporabu za božićne svetkovine zahvaljujući dugotrajnim nacionalnim tradicijama, npr.: — umjetna božićna drvca, — božićne čarape, — umjetne božićne klade, — božićni smotuljci, — Djedovi Božićnjaci sa saonicama ili bez njih, — božićni anđeli. Podbroj ne uključuje proizvode za zimsko razdoblje koji su primjereni za općenitiju uporabu kao ukrasi u tom razdoblju jer njihova objektivna obilježja upućuju na to da se ne upotrebljavaju isključivo za božićne svetkovine već uglavnom kao ukrasi u zimskom razdoblju, npr. sige, snježni kristali, zvijezde, sobovi, crvendaći, snjegovići i druge slike iz zimskog razdoblja, bez obzira na to upućuju li boje, odjeća itd. na povezanost s Božićem; (b) ukrasne proizvode za božićna drvca. To su proizvodi dizajnirani za vješanje na božićno drvce (tj. lagani proizvodi od općenito neizdržljivog materijala dizajnirani za ukrašavanje božićnog drvca). Ti proizvodi moraju biti povezani s Božićem.”
1.

Umeće se sljedeći članak: „Članak 1.a Referentni pragovi 1. Utvrđeni su sljedeći referentni pragovi: (a) za sektor žitarica: 101,31 EUR po toni vezano uz veleprodaju, za robu isporučenu u skladište, prije istovara; (b) za neoljuštenu rižu: 150 EUR po toni za standardnu kvalitetu, kako je definirano u točki A Priloga III. Uredbi (EU) br. 1308/2013, vezano uz veleprodaju, za robu isporučenu u skladište, prije istovara; (c) za šećer standardne kvalitete definiran u točki B Priloga III. Uredbi (EU) br. 1308/2013, vezano uz nepakirani šećer, franko tvornica: i. za bijeli šećer: 404,4 EUR po toni; ii. za sirovi šećer: 335,2 EUR po toni; (d) za sektor govedine i teletine: 2 224 EUR po toni za trupove muških goveda konformacije/stupnja prekrivenosti masnim tkivom klase R3, kako je utvrđeno u ljestvici Unije za klasiranje trupova goveda u dobi od osam mjeseci ili više kako je navedeno u točki A Priloga IV. Uredbi (EU) br. 1308/2013; (e) sektor mlijeka i mliječnih proizvoda: i. 246,39 EUR za 100 kg maslaca; ii. 169,80 EUR za 100 kg obranog mlijeka u prahu; (f) za svinjetinu: 1 509,39 EUR po toni za trupove svinja standardne kvalitete definirane u smislu težine i sadržaja nemasnog mesa kako je utvrđeno u ljestvici Unije za klasiranje trupova svinja iz točke B Priloga IV. Uredbi (EU) br. 1308/2013 kako slijedi: i. trupovi težine od 60 kg do manje od 120 kg: klasa E; ii. trupovi težine od 120 kg do 180 kg: klasa R; (g) za sektor maslinova ulja: i. 1 779 EUR po toni za ekstradjevičansko maslinovo ulje; ii. 1 710 EUR po toni za djevičansko maslinovo ulje; iii. 1 524 EUR po toni za maslinovo ulje lampante koje sadrži 2 stupnja slobodnih masnih kiselina, pri čemu se taj iznos smanjuje za 36,70 EUR po toni za svaki dodatni stupanj kiselosti. 2. Referentne pragove određene u stavku 1. revidira Komisija, uzimajući u obzir objektivne kriterije, a posebno kretanja u proizvodnji, troškove proizvodnje (posebno ulazna sredstva) i tržišne trendove. Prema potrebi referentni pragovi ažuriraju se u skladu s postupkom iz članka 43. stavka 3. UFEU-a s obzirom na kretanja u proizvodnji i na tržištima. 3. Upućivanja na referentne pragove u Uredbi (EU) br. 1308/2013 tumače se kao upućivanja na pragove utvrđene u stavku 1. ovoga članka.”.
Reasoned opinion on the modification of the existing maximum residue levels for acetamiprid in various crops („Obrazloženo mišljenje o izmjeni postojećih maksimalnih razina ostataka za acetamiprid u raznim kulturama”). EFSA Journal 2016.; 14(2):4385 (25 str.)
2.

Članak 6. zamjenjuje se sljedećim: „Članak 6. Pokazatelji 1. Kategorija kojom se mjeri veličina grupe sastoji se od jednog pokazatelja koji odgovara ukupnoj izloženosti grupe. 2. Kategorija kojom se mjeri povezanost grupe s financijskim sustavom sastoji se od svih sljedećih pokazatelja: (a) imovina unutar financijskog sustava; (b) obveze unutar financijskog sustava; (c) vrijednosni papiri u optjecaju. 3. Kategorija kojom se mjeri zamjenjivost usluga ili financijske infrastrukture koju osigurava grupa sastoji se od svih sljedećih pokazatelja: (a) imovina pod skrbništvom; (b) platni promet; (c) transakcije koje proizlaze iz pružanja usluga provedbe ponude odnosno prodaje na tržištima dužničkih i vlasničkih instrumenata. 4. Kategorija kojom se mjeri složenost grupe sastoji se od svih sljedećih pokazatelja: (a) zamišljeni iznos OTC izvedenica; (b) imovina uvrštena u 3. razinu fer vrijednosti u skladu s Uredbom Komisije (EU) br. 1255/2012 (*); (c) vrijednosni papiri namijenjeni trgovanju i raspoloživi za prodaju. 5. Kategorija kojom se mjeri prekogranična aktivnost grupe sastoji se od sljedećih pokazatelja: (a) međudržavna potraživanja; (b) međudržavne obveze. 6. U slučaju podataka o kojima se izvješćuje u valutama koje nisu euro, relevantno tijelo primjenjuje odgovarajući tečaj uzimajući u obzir referentni tečaj koji je objavila Europska središnja banka primjenjiv na dan 31. prosinca te međunarodne standarde. Za pokazatelj platnog prometa iz stavka 3. točke (b) relevantno tijelo primjenjuje prosječne tečaje za relevantnu godinu. (*) Uredba Komisije (EU) br. 1255/2012 od 11. prosinca 2012. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća s obzirom na Međunarodni računovodstveni standard 12, Međunarodne standarde financijskog izvještavanja 1 i 13 te Tumačenje 20 Odbora za tumačenje međunarodnih standarda financijskog izvještavanja (SL L 360, 29.12.2012., str. 78.).”"
(1)

Titanijev dioksid odobrava se kao bojilo pod unosom 143 u Prilogu IV. Uredbi (EZ) br. 1223/2009 i kao UV-filtar pod unosom brojem 27 u Prilogu VI. toj Uredbi. U skladu s točkom 3. preambule prilogâ od II. do VI. Uredbi (EZ) br. 1223/2009, tvari iz priloga od III. do VI. toj Uredbi ne uključuju nanomaterijale, osim ako je to izričito navedeno. Titanijev dioksid (nano) trenutačno nije reguliran.
(75)

Obujam uvoza iz NRK-a smanjio se za 23 % tijekom razmatranog razdoblja. Najprije se povećao od 2011. do 2012., a zatim je znatno pao, posebno uz izrazito nagli pad od 41 indeksnog boda od 2012. do 2013. Od 2013. do 2014. došlo je do daljnjeg blagog smanjenja, nakon čega je uslijedilo povećanje za 6 indeksnih bodova od 2014. do razdoblja ispitnog postupka revizije.
(124)

Kad se analizira je li dampinški uvoz prouzročio štetu na temelju članka 3. stavka 6. Osnovne uredbe, posebnu pozornost treba posvetiti tomu je li došlo do znatnog sniženja cijena zbog dampinškog uvoza. To povlači za sobom usporedbu s cijenom istovjetnog proizvoda industrije Unije. Komisija je analizirala jesu li učinci takvog uvoza u znatnoj mjeri snizili cijene ili spriječili povećanje cijena do kojeg bi u protivnom došlo. Komisija je podsjetila na to da stalni pritisak dampinškog uvoza po niskim cijenama koji industriji Unije ne dozvoljava da prilagodi svoje prodajne cijene može činiti uzročno-posljedičnu vezu u smislu Osnovne uredbe (12).
(15)

Proizvod iz ovog postupka revizije jesu određene cijevne spojnice (osim lijevanih spojnica, prirubnica i navojnica) od željeza ili čelika (osim nehrđajućeg čelika) s najvećim vanjskim promjerom manjim od 609,6 mm, kakve se koriste za tupo zavarivanje ili druge namjene, podrijetlom iz Republike Koreje trenutačno razvrstane u oznake KN ex 7307 93 11, ex 7307 93 19 i ex 7307 99 80 („predmetni proizvod”).
(14)

S obzirom na to da cilj ove Uredbe, to jest stavljanje izvan snage niza zastarjelih akata Unije u području policijske i pravosudne suradnje u kaznenim stvarima, ne mogu dostatno ostvariti države članice nego se on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji (UEU). U skladu s načelom proporcionalnosti, utvrđenim u tom članku, ova Uredba ne prelazi ono što je potrebno za ostvarivanje tog cilja.
2.23.

Klaster unutarnjih dalekovoda na belgijskoj granici između Zandvlieta i Lilla (BE) te Lilla i Mercatora (BE), uključujući trafostanicu u Lillu (BE) [trenutačno poznat kao Brabo]
(4)

Neke privremene maksimalne razine ostataka uspostavljene Uredbom (EU) br. 991/2014 primjenjuju se samo do 31. prosinca 2015. nakon čega bi se trebao primjenjivati prethodni MRO od 2 mg/kg koji odgovara granici određivanja jer se očekuje da će do tada stupiti na snagu mjere za koje je predviđeno da će spriječiti pojavu ostataka fosfonata u relevantnim usjevima u budućim razdobljima rasta. Međutim, Komisija je od subjekata u poslovanju s hranom primila informacije koje pokazuju da za neke proizvode koji pripadaju skupini orašastih plodova to razdoblje nije dovoljno da bi te mjere stupile na snagu. Podaci o praćenju pokazuju stalnu prisutnost fosfonata u ili na tim proizvodima na razinama većim od 2 mg/kg.
(11)

Postojeća raznolikost međubankovnih naknada i njihova razina sprječavaju pojavu novih sudionika na razini Unije na temelju poslovnih modela s nižim međubankovnim naknadama ili bez međubankovnih naknada, na štetu potencijalne ekonomije razmjera i ekonomije opsega i učinkovitosti koja iz njih proizlazi. To ima negativan utjecaj na trgovce i potrošače te sprječava inovacije. Budući da bi sudionici na razini Unije bankama izdavateljicama morali ponuditi barem najvišu razinu međubankovne naknade koja prevladava na tržištu na koje žele ući, to također dovodi do neprekidne fragmentacije tržišta. Postojeće nacionalne sheme s nižim međubankovnim naknadama ili bez međubankovnih naknada mogle bi također biti prisiljene napustiti tržište zbog pritiska banaka za ostvarenjem viših prihoda od međubankovnih naknada. Uslijed toga su potrošači i trgovci suočeni s ograničenim izborom, višim cijenama i nižom kvalitetom platnih usluga, uz, također, ograničenu mogućnost upotrebe rješenja za plaćanje na razini Unije. Osim toga, trgovci ne mogu prevladati razlike u naknadama upotrebom usluga prihvaćanja kartica koje nude banke u drugim državama članicama. Posebnim pravilima koja se primjenjuju u kartičnim platnim shemama zahtijeva se primjena međubankovne naknade „prodajnog mjesta” (zemlja trgovca) pri svakoj platnoj transakciji, na temelju njihovih politika o davanju ovlasti prema teritoriju. Tim zahtjevom prihvatitelje se sprečava da uspješno nude svoje usluge na prekograničnoj osnovi. Njime se također mogu spriječiti trgovci da smanjuju troškove plaćanja u korist potrošača.
(3)

Proizvod iz postupka revizije jesu čelična užad i kabeli, uključujući zatvorenu užad, osim užadi i kabela od nehrđajućeg čelika najveće dimenzije poprečnog presjeka veće od 3 mm, poslani iz Republike Koreje, bez obzira na to imaju li deklarirano podrijetlo iz Republike Koreje ili ne (dalje u tekstu „proizvod iz postupka revizije”), trenutačno obuhvaćeni oznakama KN ex 7312 10 81, ex 7312 10 83, ex 7312 10 85, ex 7312 10 89 i ex 7312 10 98 (oznake TARIC 7312108113, 7312108313, 7312108513, 7312108913 i 7312109813).
(3)

Pojedinačne fiksne pristojbe utvrđene su za sljedeće proizvođače izvoznike: Aroma Consumer Products (Hangzhou) Co., Ltd (321,83 EUR/tona), Dalian Bright Wax Co., Ltd (171,98 EUR/tona), Dalian Talent Gift Co., Ltd (367,09 EUR/tona). Na sljedeća trgovačka društva primjenjivala se nulta stopa pristojbe: Gala-Candles (Dalian) Co., Ltd, M.X. Candles and Gifts (Taicang) Co., Ltd, Ningbo Kwung's Home Interior & Gift Co., Ltd, Ningbo Kwung's Wisdom Art & Design Co., Ltd, i njegovo povezano društvo Shaoxing Koman Home Interior Co., Ltd i Qingdao Kingking Applied Chemistry Co., Ltd.
(5)

Navedene najveće dopuštene razine u kuhanim kozicama i kozicama u salamuri pH vrijednosti od 5,6 do 5,7 trebale bi biti dovoljne da spriječe rast bakterije Listeria monocytogenes na temperaturama hlađenja između 5 i 8 °C. Međutim, male promjene u parametrima konzerviranja mogu dovesti do rasta bakterije Listeria monocytogenes. Na tehnološkom sveučilištu Danske razvijena je matematička metoda predviđanja za utvrđivanje potrebne razine benzojeve kiseline – benzoata (E 210–213) (3). Prema tom modelu razina od 1 000 mg/kg E 210–213 nije dovoljna za sprečavanje rasta bakterije Listeria monocytogene u kozicama u salamuri pH vrijendosti 5,8. Model i ispitivanja upućuju na to da je za sprečavanje rasta bakterije Listeria monocytogene u tim kozicama optimalna kombinacija 1 500 mg/kg benzojeve kiseline – benzoata (E 210–213) te 500 mg/kg sorbinske kiseline – sorbata (E 200–203).
(10)

Preostalih devet sudaca trebali bi stupiti na dužnost u rujnu 2019. Kako bi se osigurala ekonomičnost, to ne bi smjelo dovesti do zapošljavanja dodatnih sudskih savjetnika ili drugog pomoćnog osoblja. Mjerama interne reorganizacije unutar same institucije trebalo bi osigurati učinkovitu upotrebu postojećih ljudskih potencijala koji bi trebali biti jednaki za sve suce ne dovodeći pritom u pitanje odluke Općeg suda o svojoj internoj organizaciji.
(2)

Uredbom Vijeća (EU) br. 1220/2012 (1) otvorene su autonomne carinske kvote Unije za određene proizvode ribarstva za razdoblje od 2013. do 2015. i predviđeno je upravljanje njima. S obzirom na to da razdoblje primjene te Uredbe istječe 31. prosinca 2015., važno je da se relevantna pravila sadržana u toj Uredbi odnose i na razdoblje od 2016. do 2018.
(2)

Nakon dodatnog smanjenja cijena za obrano mlijeko u prahu program privatnog skladištenja produljen je do 28. veljače 2015. Provedbenom uredbom Komisije (EU) br. 1337/2014 (4), do 30. rujna 2015. Provedbenom uredbom Komisije (EU) 2015/303 (5) te do 29. veljače 2016. Provedbenom uredbom Komisije (EU) 2015/1548 (6).
17.

Točka M.A.707. mijenja se kako slijedi: točka (a) zamjenjuje se sljedećim: „(a) Kako bi dobila odobrenje za obavljanje provjera plovidbenosti i, ako je primjereno, za izdavanje dozvola za letenje, odobrena organizacija za vođenje kontinuirane plovidbenosti mora raspolagati odgovarajućim osobljem za provjeru plovidbenosti za izdavanje potvrda o provjeri plovidbenosti ili preporuka iz odjeljka A poddijela I i, ako je primjereno, za izdavanje dozvola za letenje u skladu s točkom M.A.711.(c): 1. Za zrakoplove kojima se koristi licencirani zračni prijevoznik u skladu s Uredbom (EZ) br. 1008/2008 i zrakoplove s najvišom masom pri uzlijetanju većom od 2 730 kg, osim balona, to osoblje mora imati: (a) najmanje pet godina iskustva u području kontinuirane plovidbenosti; i (b) odgovarajuću dozvolu u skladu s Prilogom III. (dio 66.) ili diplomu iz zrakoplovstva ili istovrijednu nacionalnu diplomu; (c) formalno osposobljavanje za održavanje zrakoplova; i (d) položaj u odobrenoj organizaciji s odgovarajućim odgovornostima; (e) bez obzira na točke od (a) do (d), zahtjev utvrđen u točki M.A.707.(a)1.(b) može se zamijeniti s pet godina iskustva na području kontinuirane plovidbenosti, uz one koji se zahtijevaju točkom M.A.707.(a)1.(a). 2. Za zrakoplove kojima se ne koristi licencirani zračni prijevoznik u skladu s Uredbom (EZ) br. 1008/2008 s najvišom masom pri uzlijetanju jednakom ili manjom od 2 730 kg, te za balone, to osoblje mora imati: (a) najmanje tri godine iskustva u području kontinuirane plovidbenosti; i (b) odgovarajuću dozvolu u skladu s Prilogom III. (dio 66.) ili diplomu iz zrakoplovstva ili istovrijednu nacionalnu diplomu; i (c) odgovarajuće osposobljavanje za održavanje zrakoplova; i (d) položaj u odobrenoj organizaciji s odgovarajućim odgovornostima; (e) bez obzira na točke od (a) do (d) zahtjev utvrđen u točki M.A.707.(a)2.(b) može se zamijeniti s četiri godina iskustva u području kontinuirane plovidbenosti, uz one koji se zahtijevaju točkom M.A.707.(a)2.(a).”
(176)

Konačne stope antidampinške pristojbe, izražene na razini cijene CIF na granici Unije, neocarinjeno, trebale bi iznositi: Tablica 5. Dampinške marže, marže štete i stope antidampinške pristojbe Zemlja Društvo Dampinška marža (%) Marža štete (%) Antidampinška pristojba (%) NRK Baosteel Stainless Steel Co., Ltd. 42,2 25,3 25,3 NRK Ningbo Baoxin Stainless Steel Co., Ltd. 42,2 25,3 25,3 NRK Shanxi Taigang Stainless Steel Co., Ltd. 50,2 24,4 24,4 NRK Tianjin TISCO & TPCO Stainless Steel Co Ltd. 50,2 24,4 24,4 NRK Ostala društva koja surađuju 49,1 24,6 24,6 NRK Sva ostala društva 50,2 25,3 25,3 Tajvan Chia Far Industrial Factory Co., Ltd. 0 0 Tajvan Tang Eng Iron Works Co., Ltd. 6,8 23,1 6,8 Tajvan Yieh United Steel Corporation 6,8 23,1 6,8 Tajvan Ostala društva koja surađuju 6,8 23,1 6,8 Tajvan Sva ostala društva 6,8 23,1 6,8
(6)

Četiri područja stoka lubina koje je utvrdio ICES jesu sljedeća: Keltsko more, kanal La Manche, Irsko more i južno Sjeverno more (zone ICES-a IV.b, IV.c, VII.a i VII.d–VII.h), Biskajski zaljev i atlantske iberske vode (zone ICES-a VIII.a i VIII.b), atlantske iberske vode (zone ICES-a VIII.c i IX.a) te Keltsko more i vode zapadno od Škotske (zone ICES-a VI.a,VII.b i VII.j).
(3)

U svjetlu prethodno navedenog u ovoj bi se Uredbi trebali uskladiti datumi za dovršenje ex post evaluacije programa kako bi se uzela u obzir činjenica da rok određen u članku 50. stavku 3. Uredbe (EZ) br. 1198/2006 nije u skladu sa sveobuhvatnom ex post evaluacijom jer ocjenjivač neće moći ispitati utjecaj programa u odnosu na ciljeve ako su obveze i plaćanja još u tijeku. Naime, u skladu s člankom 55. stavkom 1. Uredbe (EZ) br. 1198/2006, razdoblje prihvatljivosti izdataka u okviru EFR-a traje do 31. prosinca 2015. te se stoga i plaćanja korisnika i plaćanja korisnicima u skladu s člankom 55. stavkom 1. i člankom 55. stavkom 7. te Uredbe mogu izvršiti do tog datuma. Osim toga, zadnji zahtjev za plaćanje države članice mogu dostaviti Komisiji do 31. ožujka 2017., u skladu s člankom 86. stavkom 1. točkom (a) Uredbe (EZ) br. 1198/2006.
201.

Wael Abdulkarim (također poznat kao Wael Al Karim)

Adresa: Pangates International Corp Ltd, PO Box Sharjah Airport International Free Zone, Ujedinjeni Arapski Emirati Al Karim for Trade and Industry, PO Box 111, 5797 Damask, Sirija

Glavni direktor poduzeća Pangates International Corp Ltd, subjekta uvrštenog na popis, koje djeluje kao posrednik u opskrbi sirijskog režima naftom. Kao glavni direktor poduzeća Pangrates, Wael Abdulkarim pruža podršku sirijskom režimu te ostvaruje korist od njega. Također ima vodeći položaj u subjektu Al Karim Group koji je uvršten na popis, a matično je društvo poduzeća Pangates. Zahvaljujući svojem vodećem položaju u poduzećima Pangates i Al Karim Group također je povezan s tim subjektima uvrštenima na popis.
2.

Umeće se sljedeći članak 6.a: „Članak 6.a Dodatna provjera na razini znakova 1. Registar provodi tehničke mjere kako bi smanjio mogućnost vizualne zabune do koje dolazi zbog korištenja znakova u svim službenim jezicima iz članka 6. stavka 4. Te tehničke mjere dio su provjere valjanosti zahtjevâ za registraciju i mogu dovesti do proglašavanja traženog naziva domene neprihvatljivim za registraciju. 2. Tehničke mjere iz stavka 1. određuje Registar i one su razumne, transparentne i nediskriminirajuće. 3. Tehničke mjere iz stavka 1. (uključujući sve povremene izmjene) Registar objavljuje u lako dostupnom obliku, a provode se odmah nakon takve objave. 4. Prije provedbe tehničkih mjera iz stavka 1. ili njihove povremene izmjene Registar uzima u obzir najbolje međunarodne prakse, savjetuje se sa sektorom i dobiva suglasnost Komisije.”